b"\n_START_ARTICLE_\nBonsaj\n_START_PARAGRAPH_\nBonsaj (tudi bonsai, \xe7\x9b\x86\xe6\xa0\xbd) je umetnost vzgoje drevesc in rastlin, ki jih ohranjajo majhne. To obi\xc4\x8dajno naredimo tako, da drevo raste v majhnem lon\xc4\x8dku ali podstavku in mu obrezujemo veje ter korenine. Bonsaji naj bi rastli v oblike, ki so prijetne na pogled. Za najbolj\xc5\xa1e bonsaje veljajo, tisti z oliko podobno naravni (miniaturna drevesca).\n_START_SECTION_\nZgodovina\n_START_PARAGRAPH_\nBeseda bonsaj prihaja iz japon\xc5\xa1\xc4\x8dine, 'bon' pomeni posoda, 'saj' pomeni drevo, dobeseden prevod je torej: drevo v posodi. Bonsaj je zelo stara japonska umetost, vendar ima umetnost svoje korenine na Kitajskem (penjing), ve\xc4\x8d kot 2000 let nazaj v dinastiji Jin. Na Japonsko je bila prenesena okoli leta 1300 prek Koreje. Bonsaj se je v Korejo raz\xc5\xa1iril v obdobju od 7. do 13. stoletja - med dinastijama Tang in Song. V Koreji umetnost imenujejo \xeb\xb6\x84\xec\x9e\xac (Bunjae). Kitajci se z umetnostjo ukvarjajo \xc5\xa1e vedno. Glede na to, da razstavljajo zunaj, so penjingi obi\xc4\x8dajno ve\xc4\x8dji od bonsajev.\n_START_SECTION_\nVzgoja\n_START_PARAGRAPH_\nDrevesa, ki jih vzgojijo v bonsaj po svoji naravi niso majhna. Take jih ohranjajo z oblikovanjem (obrezovanjem in kraj\xc5\xa1anjem korenin). Dobro vzdr\xc5\xbeevani bonsaji (pomembna je tudi izbira zemlje in lonca) dosegajo vi\xc5\xa1jo starost kot drevo iste vrste v naravnih razmerah. Pri vzgoji bonsaja je trba biti potrpe\xc5\xbeljiv in skrben; slabo vzdr\xc5\xbeevan bonsaj napade bolezen in drevo lahko umre."